CELEX: 32018R2004
Language: bg
Date: 2018-12-17 00:00:00
Title: Регламент (EС) 2018/2004 на Съвета от 17 декември 2018 година за изменение на Регламент (EС) 2016/44 за ограничителни мерки с оглед на положението в Либия

18.12.2018   
               
               
                  BG
               
               
                  Официален вестник на Европейския съюз
               
               
                  L 322/12
               
            
         РЕГЛАМЕНТ (EС) 2018/2004 НА СЪВЕТА
         от 17 декември 2018 година
         за изменение на Регламент (EС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) 2016/44 на Съвета (2) се привеждат в изпълнение мерките, предвидени в Решение (ОВППС) 2015/1333.
                  
               
                     (2)
                  
                  
                     На 5 ноември 2018 г. Съветът за сигурност на Организацията на обединените нации (ССООН) прие Резолюция 2441 (2018), в която отново потвърждава своя твърд ангажимент по отношение на суверенитета, независимостта, териториалната цялост и националното единство на Либия и посочва, че положението в Либия продължава да е заплаха за международния мир и сигурност. ССООН реши да включи нови примери за поведение, попадащо в приложното поле на критериите за посочване.
                  
               
                     (3)
                  
                  
                     На 17 декември 2018 г. Съветът прие Решение (ОВППС) 2018/2012 (3) за изменение на Решение (ОВППС) 2015/1333, за да бъдат отразени промените в резултат на Резолюция 2441 (2018) на ССООН.
                  
               
                     (4)
                  
                  
                     Посочените мерки попадат в приложното поле на Договора, поради което, по-специално с цел осигуряване на еднаквото им прилагане във всички държави членки, е необходим нормативен акт на равнището на Съюза.
                  
               
                     (5)
                  
                  
                     Поради това Регламент (ЕС) 2016/44 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 6 от Регламент (ЕС) 2016/44 параграф 1 се заменя със следното:
            
               
                  „1.   Приложение II включва физическите и юридическите лица, образуванията и органите, посочени от Съвета за сигурност или от Комитета по санкциите в съответствие с точка 22 от Резолюция 1970 (2011) на ССООН, точка 19, 22 или 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН, точка 11 от Резолюция 2362(2017) на ССООН или точка 11 от Резолюция 2441 (2018) на ССООН.“
               
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 декември 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  ОВ L 206, 1.8.2015 г., стр.34.
         
            (2)  Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (ОВ L 12, 19.1.2016 г., стр. 1).
         
            (3)  Решение (ОВППС) 2018/2012 на Съвета от 17 декември 2018 г. за изменение на Решение (ОВППС) 2015/1333 относно ограничителни мерки с оглед на положението в Либия (вж. стpаница 51 от настоящия брой на Официален вестник).